મરીન લાઇન્સમાં સ્ટેશનની બહાર નીકળતાં A રોડ પર ચાલતી ગાડીઓ કે ફુટપાથ જોવા મળે કે ન મળે, પણ રસ્તાની બન્ને બાજુઓ પર વાહનોનું પાર્કિંગ જરૂર જોવા મળશે. આ આખા રસ્તા પર કાર અને બાઇકથી લઈને મોટી-મોટી ટ્રક તેમ જ ટેમ્પો પાર્ક થયેલાં જોવા મળે છે, જેને કારણે અહીં ટ્રાફિક જૅમની સમસ્યા ઉદ્ભવતાં સમય નથી લાગતો. સ્ટેશન રોડ હોવાથી આ રસ્તા પર ચાલતાં વાહનોની સંખ્યા દિવસ દરમ્યાન કે રાતના પણ ઓછી થવાની કોઈ જ સંભાવના નથી એવામાં પાર્ક કરેલાં વાહનોની હારમાળાને કારણે લોકોને હાલાકીનો સામનો કરવો પડે છે.